Mustaffa Ahmad Hidzir

Mustaffa Ahmad Hidzir, juga dikenali sebagai Tapa ialah seorang pengilustrasi dan pereka grafik Malaysia. Beliau terkenal menerusi hasil karyanya sebagai pereka kulit album penyanyi popular tanah air. Antara artis-artis yang mana beliau membantu mereka bentuk kulit album ialah Carefree, Lefthanded, Jamal Abdillah, M. Nasir, Ramli Sarip, Sudirman, Francissca Peter, Sharifah Aini, Noryn Aziz dan Sheila Majid. Dikenali sebagai anak Melayu pertama yang bergiat aktif sebagai pereka kulit album, Tapa telah menghasilkan lebih daripada 300 rekaan kulit album.

Dilahirkan di Taiping, Perak, Tapa melanjutkan pelajarannya dalam rekaan grafik di Universiti Teknologi MARA (UiTM), memperoleh Diploma Senilukis dan Senireka (Grafik). Selepas menamatkan pengajian di UiTM, beliau bekerja di syarikat rakaman EMI Music Malaysia yang mana bermula dari situ, beliau menerima pendedahan mengenai rekaan kulit album. Kulit album Kebebasan oleh Carefree yang diterbitkan pada 1979 merupakan hasil karya beliau yang pertama diterbitkan.

Selain itu, beliau juga bertanggungjawab mereka bentuk logo Anugerah Industri Muzik (AIM). Pada tahun 2017, Tapa menerbitkan buku bertajuk 12X12 Album Cover Design by Tapa terbitan Institut Terjemahan & Buku Malaysia (ITBM), yang menghimpunkan koleksi kulit album terbaik ciptaannya.

Kulit album terkenal

 1979: Kebebasan - Carefree
 1979: Inilah Laguku - Sharifah Aini
 1979: Perasaan - Sudirman Arshad
 1979: A Different Kind of Lady - DJ Dave
 1980: Anak Muda - Sudirman Arshad
 1980: Lagu Anak Desa - Sudirman Arshad
 1980: Malam - Sharifah Aini
 1980: Cinta Tak Seindah Yang Diucap - Aman Shah
 1989: Now's the Time - Francissca Peter
 1991: Suara Rindu - Francissca Peter
 1994: Amelina - Amelina
 1994: Buat Apam Balik - Poe
 1995: Di Suatu Hari Di Suatu Waktu - Teacher's Pet
 1995: Jeling Menjeling - S.M. Salim dan Yusni Hamid
 1995: Freshies - Freshies
 1996: Ooh! La! La! - KRU
 1996: Sentuhan Mutiara - Pearl
 1996: 1001 Cinta - Eva
 1997: Fantasi O Realiti - Noryn Aziz
 1998: Hujan Emas - To'ki
 1999: Positif - Man Bai
 2000: Di Ombak Resah - Ashira
 2000: Dangdutnya Iwan - Iwan Syahman
 2001: Prahara Seni Abadi - M. Nasir
 2006: 2 Juta - Amuk
 2007: Rama-Rama - Ella
 2007: Ganjaran - The Republic of Brickfields

Bibliografi


Rujukan

Pautan luar
 Tapa di Discogs

Kategori:Kelahiran 1955
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Taiping
Kategori:Orang dari Perak
Kategori:Pengilustrasi Malaysia
Kategori:Pereka grafik Malaysia
Kategori:Alumni Universiti Teknologi MARA